Quina temàtica explora el text següent?
Una tribu és un conjunt de persones amb un avantpassat comú i que viuen en un territori determinat. Aquest avantpassat pot ser real o no: pot no haver existit i ser un personatge mitològic, o pot haver existit però no ser avantpassat de tots els membres de la tribu, però aquests membres sí que ho consideren així. Sembla que les primeres tribus van aparèixer al neolític i, posteriorment, amb l'associació de diferents tribus van sorgir les primeres civilitzacions. La forma de govern pot variar, però el més habitual és que sigui algun tipus de gerontocràcia, normalment un consell d'ancians, i gairebé sempre patriarcal. Això no obstant, es poden donar casos de monarquia electiva o d'oligarquia. Tradicionalment s'havia considerat una part important del concepte el fet que els seus membres tinguessin cultures homogènies, pràctiques semblants, o reconeguessin els mateixos líders. El 1972, però, Morton Fried va publicar el seu estudi The Notion of Tribe (La noció de tribu), on mostrava exemples de tribus que no complien aquests suposats requisits. La seva conclusió va ser que la tribu es caracteritza per la seva fluïdesa i relaxació en els límits, i que és una formació social molt dinàmica.
El text tracta sobre antropologia.